יקום כותרי וורקראפט
פלגים, גזעים ומעמדות > העדר

העדר (The Horde) הוא הכינוי שניתן על ידי בני האדם לכוחות האורקים שפלשו לאזרות' במהלך המלחמה הראשונה והשנייה (המשחק הראשון והשני) שנשלטו על ידי הלגיון הבוער. האורקים שהשתחררו משליטת הלגיון שמרו על השם, והחלו מצרפים להם לברית זו גזעים נוספים מאזרות'.
העדר שפלש מדראנור נחשב בשני הכותרים הראשונים כצד המרושע של המשחק, העדר הזה מכונה "העדר הישן". לאחר המלחמה השנייה הובס על ידי ברית בני האדם העדר האחרון שנשלט על ידי הלגיון הבוער, מנהיגיו נהרגו והאורקים הוכנסו למחנות ריכוז בשליטת בני האדם. בין המלחמה השנייה לשלישית, עלה אחד מהאורקים המשועבדים, ת'ראל, למעמד שר המלחמה של העדר, הנהיג מרד במחנות הריכוז ושחרר את האורקים משליטת של בני האדם הנקמנים של לורדארון. במהלך המלחמה השלישית הנהיג ת'ראל את העדר בעקבות נביא שהתגלה אליו בחלום, וקרא לו לחצות את הים ולהגיע ליבשת קלימדור, במהלך מלחמה זו כרת ברית עם אחד משבטי הטרולים ועם גזע הטאורן. החל ממלחמה זו, המתוארת במשחק השלישי, העדר כבר לא נחשב כ"רעים", אלא כיריביהם הגדולים ביותר, ככוח השווה לכוחה של הברית, המתאחדים אל מול אויבים משותפים כגון הסקורג' או הברנינג לגיון.
העדר מונהג על ידי שר מלחמה (Warchief), הממונה בדרכים שונות. הגזעים המרכיבים את העדר מעריכים יכולת לחימה והחלטיות, ושר המלחמה יהיה מי שיתפס כהמתאים ביותר על ידי כלל הגזעים, בין עם דרך כיבוש ומלחמה או בדו-קרב. העדר הונהג בעבר על ידי מנהיגי אורקים שונים, ביניהם ת'ראל שהנהיג את הברית המלאה לקלימדור במהלך המלחמה השלישית. במהלך הקטקליזם ת'ראל פרש ומינה תחתיו את גארוש הלסקרים, בנו של גרום הלסקרים, במקור משבט שיר מלחמה. עד להרחבה battle for azeroth העדר הונהג על ידי סילבאנאס ווינדראנר, מנהיגת הפורסייקן. בסוף ההרחבה סילוואנס מחליטה לבגוד בהורד כדי לצבור עוד כוח לעצמה והורגת בדו-קרב את וארוק סאורפאנג אחד מגיבורי האורקים שאיתגר אותה לדו-קרב. כיום מנהיג את העדר האורק ת'ראל שהיה שר המלחמה של אורגרימאר.
בוורלד אוף וורקראפט, קבוצת האל-מתים שמרדה בליץ' קינג, הפורסייקן, הצטרפה לעדר יחד עם בעלי בריתם, אלפי הדם, שכבשו את ממלכת האבודה קוולת'אלאס, שהתווספו למשחק בהרחבה וורלד אוף וורקראפט: הלגיון הבוער.
שינוי הגזעים המרכיבים את העדר לאורך כותרי המשחק מתוארים בטבלה הבאה:
| כותר | כינוי | גזעים וממלכות החברים בעדר |
| --- | --- | --- |
| וורקראפט: אורקים ובני אדם | העדר הישן | אורקים, עוגים |
| וורקראפט 2: גאות של אפלה | העדר הישן | אורקים, טרולי יער (אימפריית אמאני), עוגים, דרקונים (אדומים, שחורים) בני אדם (ממלכת אלטראק), גובלינים |
| וורקראפט 3: שלטון הכאוס | העדר החדש | אורקים, טרולי ג'ונגל (שבט דרקספיר), טאורן |
| וורלד אוף וורקראפט | העדר החדש | אורקים, טרולי ג'ונגל (שבט דרקספיר), טאורן (שבט בלאדהוף), אל-מתים (פורסייקן) |
| וורלד אוף וורקראפט: מסע הצלב הבוער | העדר החדש | אורקים, טרולי ג'ונגל (שבט דרקספיר), טאורן (שבט בלאדהוף), אל-מתים (פורסייקן), אלפי דם (ממלכת קוואלת'אלאס) |
| וורלד אוף וורקראפט: קטקליזם | העדר החדש | אורקים, טרולי ג'ונגל (שבט דרקספיר), טאורן (שבט בלאדהוף), אל-מתים (פורסייקן), אלפי דם (ממלכת קוואלת'אלאס), גובלינים (קרטל בילג'וואטר) |
| וורלד אוף וורקראפט: ערפילי פנדריה | העדר החדש | אורקים, טרולי ג'ונגל (שבט דרקספיר), טאורן (שבט בלאדהוף), אל-מתים (פורסייקן), אלפי דם (ממלכת קוואלת'אלאס), גובלינים (קרטל בילג'וואטר), פנדריאנים |
| וורלד אוף וורקראפט: הקרב על אזרות' | העדר החדש | אורקים (אורגרימאר, מג'אר), טרולים (שבט דרקספיר, אימפריית זאנדאלארי), טאורן (שבט בלאדהוף, שבט היימאונטיין), אל-מתים (פורסייקן), אלפי דם (ממלכת קוואלת'אלאס), גובלינים (קרטל בילג'וואטר), אלפי לילה (ממלכת סוראמאר), אנשי-שועל |